મમ્મી-પપ્પાની મૂક અપેક્ષાઓ અને સગાં સંબંધીઓની વ્યંગસભર આંખોના દબાણ નીચે દબાયેલા, ફ્રેન્ડલિસ્ટમાં રહેલા અમુકની ફેસબુક કે ઇન્સ્ટાની પોસ્ટ નીચે કોન્ગ્રેચ્યુલેશનની ઢગલો કોમેન્ટોથી અંજાઈ ગયેલા, સ્કૂલ-કોલેજોના સાહેબોની દર અઠવાડિયે સાંભળવી પડેલી મોટિવેશનલ સ્પીચ અને ત્યાંના કોમ્પિટિટીવ માહોલથી ડઘાઈ ગયેલા, પાડોશથી લઈને ક્લાસીસ સુધી રોજ સંપર્કમાં આવતા મિત્રોના ફ્યુચર પ્લાનિંગ જાણીને થોડી વાર માટે સુન્ન મારી ગયેલા અને પોતાના સપનાંઓની સતત આહુતિ આપીને કંટાળી ગયેલા કોમ્પિટિટીવ એક્ઝામની તૈયારી કરી રહેલા હે વિદ્યાર્થી બહેનો-ભાઈઓ, શારીરિક રીતે ક્ષેમકુશળ હશો.